De Lasser-Saal war g'naglet voll. Leider war d' Frau OB Gudrun Heute-Bluhm verhinderet, sie isch uns urlaubsbedingt devogsegelt - aber immer no besser als devogseggelt, wie de OZUME Heinz Sterzel bemerkt het.     Unsri Gäscht hän sich mehrheitlich köschtlich amüsiert, de Rescht überwiegend sogar sehr.    S'Programm isch öbbe so abgloffe:    Wie sich des g'hört, het zerscht ämol de OZUME alli Awesende begriesst und die beduuret, wo nit hän könne do sii, do drunter d' Frau OB und de Obergildemeister Jörg Rosskopf.    Drno het de neui Zunftstift Lukas Grussenmeyer si Debüt geh und de Lüt mitteilt, für was dass er bii uns züeständig isch: "Also d' Bühnetechnik, des isch mini Funktion, i schieb d' Regler für's Liecht un de Ton."    De Ralf Buser het sich so siini Gedanke züe Wähler  und Gwählte, die nüt das wänn, was mir wänn, gmacht. (de Knote in de Zunge isch zwüschezytlich widder entknotet....)    Unsere Axel Leuger het mit neme Morgeschwimmkurs im Ruckwärtsschwimme Kurs uf siini Rente gnoh und übt scho mol s'Wechsle vo de dritte Zähn wenn's duschter isch. Usserdäm belegt er grad ä Bastelkurs 'Prothesen selbst gemacht'…. Na, wenn's hilft...    Wiesionen het de Klaus Ciprian-Beha gha. Er möcht d'Wiese mitte durch unsri Stadt umleite. D' Wiese wäri denne de einzig  Fluss in ganz Dütschland, wo (in de Turmstroß) direkt an de Nordsee vorbii fließe düet.    Noch soviel Spässle und G'lächter het dann de OZUME Heinz Sterzel zum Ernscht vo de Sach zruckgfunde und d'Loosig 2010 bekannt gmacht:    "ES ISCH HALD ESO"    De Gwinner vom Plagette-Wettbewerb, de Frank Schmohl us Wiil (uusgrächnet!) het em Publikum denne erlüteret, wie er des Motto bildlich  umgsetzt het: Nei, de Narr schiebt kei Fruscht wäge de (Wirtschafts-)Lag, denn d'Schnägg kunnt und bringt ihm Trummelestöck, was heisse soll: "Los di nit hänge, mach einewäg Fasnacht, denn es isch hald eso".  Recht het er (Anm. der Red.)   Noch dere Vorstellig het dann unsere stellvertretend OZUME, de Stephan Vogt siini Gedangge zur Loosig vortrage. Interessante Download zum Nochläse.